শবর দাশগুপ্ত

শবর দাশগুপ্ত বাঙালি সাহিত্যিক শীর্ষেন্দু মুখোপাধ্যায় সৃষ্ট একটি কাল্পনিক গোয়েন্দা চরিত্র। তার ঋণ উপন্যাসে প্রথম এই পুলিশ গোয়েন্দার আবির্ভাব হয়। অরিন্দম শীলের পরিচালনায় শবরকে নিয়ে এপর্যন্ত চারটি চলচ্চিত্র হয়েছে: এবার শবর (২০১৫), ঈগলের চোখ (২০১৬), আসছে আবার শবর
(২০১৮), তীরন্দাজ শবর (২০২২)। চারটি চলচ্চিত্রই দর্শক-সমালোচকদের কাছে সমাদৃত হয়েছে।

চরিত্র বৈশিষ্ট্য
শবর কলকাতা পুলিশের গোয়েন্দা কর্মকর্তা, লালবাজারে অফিস হওয়ায় তাকে 'লালবাজারের গোয়েন্দা'ও বলা হয়। মাঝারি উচ্চতার হলেও সে প্রবল শক্তিশালী এবং ভয়ডরহীন। পুলিশের প্রয়োজনীয় প্রশিক্ষণ, যেমন অস্ত্রচালনা বা নিরস্ত্র যুদ্ধের দক্ষতা তার আছে। সরকারি গোয়েন্দা হওয়ায় বিভিন্ন সূত্র ও মাধ্যমে সহজে সে অনুসন্ধান করতে ও তথ্য-উপাত্ত (সুরতহাল প্রতিবেদন, অপরাধীদের খোঁজখবর) পেতে পারে। সে মূলত পুলিশী তদন্ত ও জেরার মাধ্যমে অপরাধীদেরকে আটকে দেয়। উল্লেখ্য শবর কাহিনীগুলোতে ন্যারেটিভ বা কাহিনীবর্ণনার চেয়ে সংলাপ বেশি থাকে এবং কখনোবা পুরো গল্পই সংলাপ-নির্ভর হয়। অনেক সময় তার সহকারী হিসেবে থাকে নন্দ, গল্পে জানা যায় সে জগবন্ধু ইনস্টিটিউশনের বাংলা মাধ্যমে শিক্ষিত ও ইংরেজিতে কাঁচা।

ব্যক্তিজীবনে শবর অবিবাহিত, মদ খায় না, ধূমপান করে না। লেখকের মতে বাইরে শবরের "পাথুরে চরিত্র, নির্বিকার হাবভাব এবং আবেগহীন আচরণ" দেখা গেলেও ভেতরে সে একজন সংবেদনশীল মানুষ। লেখক "ইচ্ছে করেই তাকে সব ধরনের মানুষী দুর্বলতা থেকে মুক্ত" রেখেছেন।

প্রকাশনা
শীর্ষেন্দু মুখোপাধ্যায় আনন্দবাজারের শারদীয় সংখ্যায় লেখার অনুরোধ শবর চরিত্রটি সৃষ্টি করেন। প্রথম শবর উপন্যাস ঋণ গ্রন্থাকারে বের করে আনন্দ পাবলিশার্স ১৯৯৫ সালে। পরের কয়েকটি শবর কাহিনীও তারা প্রকাশ করে, কিছু বেরোয় বিভিন্ন সাহিত্য সাময়িকীতে। আনন্দ পাবলিশার্স পরবর্তীতে শীর্ষেন্দুর অন্য দুয়েকটি রহস্যকাহিনী এবং শবরের কাহিনীগুলো একত্রে রহস্য সমগ্র শিরোনামে গ্রন্থিত করে। এতে অন্তর্ভুক্ত শবর কাহিনীগুলো হলো:

১. ঋণ (১৯৯৫)
২. আলোয় ছায়ায় (১৯৯৭)
৩. সিঁড়ি ভেঙে ভেঙে (১৯৯৭)
৪. প্রজাপতির মৃত্যু ও পুনর্জন্ম (১৯৯৮)
৫. পদক্ষেপ
৬. রূপ
৭. মারীচ
৮. ঈগলের চোখ
৯.  আমাকে বিয়ে করবেন? 
১০. তীরন্দাজ 

চলচ্চিত্রায়ণ
২০১৫ সালে অরিন্দম শীল প্রথম শবর কাহিনী 'ঋণ' অবলম্বনে তৈরি করেন রহস্য-থ্রিলার চলচ্চিত্র এবার শবর। এতে শবর রূপে অভিনয় করেন শাশ্বত চট্টোপাধ্যায় এবং প্রধান নারী চরিত্রে ছিলেন স্বস্তিকা মুখোপাধ্যায়। চলচ্চিত্রটি দর্শকপ্রিয়তার পাশাপাশি সমালোচকদের কাছেও প্রশংসা লাভ করে।

পরের বছর অরিন্দম শীলেরই পরিচালনায় 'ঈগলের চোখ' উপন্যাস থেকে নির্মিত হয় এর সিক্যুয়েল ঈগলের চোখ। শবর হিসেবে শাশ্বত চট্টোপাধ্যায়ের সাথে এবার প্রধান নারী চরিত্রে ছিলেন বাংলাদেশী অভিনেত্রী জয়া আহসান। ব্যবসাসফল এই চলচ্চিত্রটিও গড়পড়তা ভালো রেটিং পায়।

২০১৮ সালে অরিন্দম শীলেরই পরিচালনায়  আরেকটি সিক্যুয়েল "আসছে আবার শবর" মুক্তি পায় ৷শীর্ষেন্দু মুখোপাধ্যায়ের 'প্রজাপতির মৃত্যু ও পুনর্জন্ম' নামের গল্প থেকে চলচ্চিত্রটি নির্মিত হয়েছে। http://timesofindia.indiatimes.com/entertainment/bengali/movies/news/i-have-never-interacted-with-didi-with-a-desire-to-become-a-politician-arindam-sil/articleshow/56598014.cms

শীর্ষেন্দু মুখোপাধ্যায়ের ‘তীরন্দাজ’ উপন্যাস অবলম্বনে ও ক্যামেলিয়া প্রোডাকশনসের প্রযোজনায় অরিন্দম শীলের পরিচালনায় নতুন সিক্যুয়েল মুক্তি পেতে চলেছে "অন্য শবর"। https://www.anandabazar.com/entertainment/detective-shabor-dasgupta-is-going-to-come-in-a-different-look-1.1164606

কাস্ট এবং চরিত্র
 Filmমূল গল্পঋণ (১৯৯৫)চোখ (২০১৪)প্রজাপতির মৃত্যু ও পুনর্জন্ম (১৯৯৮)চরিত্রগুলি Ebar Shabor (2015) Eagoler Chokh (2016) আসছে আবার শবর(2018) শবর দাশগুপ্ত শাশ্বত চট্টোপাধ্যায় Nandalal Roy শুভ্রজিৎ দত্ত Mitali Ghosh স্বস্তিকা মুখোপাধ্যায় Joyeeta Ghosh পায়েল সরকার Pantu Haldar ঋত্বিক চক্রবর্তী Mithu Mitra আবীর চট্টোপাধ্যায় Rita/Julekha/Doyel Ghosh জুন মালিয়া Khonika দেবলীনা দত্ত Samiran Bagchi রাহুল ব্যানার্জী Madhu Bagchi সন্তু মুখোপাধ্যায় Haren Nitya Ganguly Barun Ghosh দীপঙ্কর দে Arun Ghosh Rajat Ganguly Sanjib Dasগৌরব চক্রবর্তী Shivangi Roy জয়া আহসান Nandini Sen পায়েল সরকার Bishan Roy অনির্বাণ ভট্টাচার্য Shataroop Sen Deboprasad Haldar Rita Fernandez Arunima Ghosh Paromita Das Eshika Dey Jahnabi Riya Banik Psychiatrist Madhurima Sen June Malia Shyamangi Ushoshi Sengupta Badshah Amritendu Kar An Inspector Joydeep Kundu Dr. Arjun Dasgupta himself Bijoy Sen ইন্দ্রনীল সেনগুপ্ত TBA অনিন্দ্য চট্টোপাধ্যায় Sharon অঞ্জনা বসু Sujit মীর আফসার আলী Rinku Roy Diti Saha TBA Darshana Banik TBA Tuhina Das TBA Priyanka Mondal Sofia Anamika Chakraborty Sumana Arunima Ghosh

তথ্যসূত্র

আরো পড়ুন


বহিঃসংযোগ

বিষয়শ্রেণী:গোয়েন্দা চরিত্র
বিষয়শ্রেণী:কাল্পনিক বাঙালি ব্যক্তি
বিষয়শ্রেণী:কাল্পনিক ভারতীয় ব্যক্তি
বিষয়শ্রেণী:কাল্পনিক হিন্দু
বিষয়শ্রেণী:কলকাতার সংস্কৃতি
বিষয়শ্রেণী:ভারতীয় অপরাধ উপন্যাস